**līgumS Nr. 8.15/955**

**par jaunas vieglās automašīnas iegādi pašvaldības funkciju nodrošināšanai**

Rēzeknē 2016.gada 21.decembrī

**Rēzeknes novada pašvaldība**, reģistrācijas Nr. 90009112679, domes priekšsēdētāja Monvīda Švarca personā, kurš rīkojas saskaņā ar Nolikumu, turpmāk – **Pircējs**,no vienas puses, un **sabiedrība ar ierobežotu atbildību „Domenikss”**, reģistrācijas Nr.40003363354, finanšu direktora Imanta Vēliņa un pēcpārdošanas direktora Andreja Jansona personā, kuri rīkojas saskaņā ar 2016.gada 29.aprīļa parasto komercpilnvaru Nr. P-16-16, turpmāk – **Pārdevējs**, no otras puses, turpmāk abi kopā saukti arī **Puses**, bet katrs atsevišķi **Puse**, pamatojoties uz iepirkuma „Jaunas vieglās automašīnas iegāde pašvaldības funkciju nodrošināšanai” (identifikācijas Nr. RNP 2016/27) rezultātiem, noslēdz šādu līgumu, turpmāk – **Līgums**:

1. Līguma priekšmets

1.1. Saskaņā ar Līguma noteikumiem, Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2):

1.1.1. Pārdevējs pārdod un piegādā vieglo automašīnu, marka: *Mercedes*-*Benz* *V*-*Class*, modelis: V220, turpmāk – **Prece**, bet Pircējs pieņem Preci un samaksā par to.

1.1.2. Pārdevējs sniedz garantijas servisa pakalpojumus Pircējam, saskaņā ar iepirkumā piedāvātajiem garantijas nosacījumiem.

* 1. Preces cena bez PVN, turpmāk – **Līguma summa**, ir **EUR 41934,21** (**četrdesmit viens** **tūkstotis deviņi simti trīsdesmit četri *euro***, **21 cents**). Pievienotās vērtības nodoklis 21% – EUR 8806,18 (astoņi tūkstoši astoņi simti seši *euro*, 18 centi). Līguma summa kopā ar PVN sastāda EUR 50740,39 (piecdesmit tūkstoši septiņi simti četrdesmit *euro*, 39 centi). Līguma summā ir iekļautas visas izmaksas, kas saistītas ar Līguma izpildi.
	2. Preci Pārdevējs piegādā **līdz 2017.gada 27.martam**.

2. Norēķinu kārtība

* 1. Pircējs samaksā Līguma summu šādā kārtībā:
		1. Priekšapmaksa 50% (piecdesmit procentu) apmērā no Līguma summas EUR 20967,10 (divdesmit tūkstoši deviņi simti sešdesmit septiņi *euro*, 10 centi) tiek veikta 15 (piecpadsmit) dienu laikā pēc Līguma noslēgšanas dienas un rēķina saņemšanas no Pārdevēja. Pievienotās vērtības nodoklis tiek piemērots saskaņā ar spēkā esošajiem normatīvajiem aktiem;
		2. Atlikusī Līguma summas daļa 50% (piecdesmit procentu) apmērā no Līguma summas EUR 20967,11 (divdesmit tūkstoši deviņi simti sešdesmit septiņi *euro*, 11 centi) apmērā tiek samaksāta 15 (piecpadsmit) dienu laikā pēc Preces piegādes (saņemšanas) saskaņā ar Līguma 1.3.punktu un rēķina saņemšanas no Pārdevēja. Pievienotās vērtības nodoklis tiek piemērots saskaņā ar spēkā esošajiem normatīvajiem aktiem.
	2. Par samaksas dienu tiek uzskatīta diena, kad Pircējs veicis pārskaitījumu uz Pārdevējanorādīto bankas norēķinu kontu.

3. preCES piegāde, nodošana un pieņemšana

* 1. Pārdevējs piegādā Preci Pircēja adresē Līguma 1.3.apakšpunktā noteiktajā termiņā.
	2. Pārdevējs nodod, un Pircējs pieņem Preci, parakstot divpusēju pieņemšanas – nodošanas aktu, turpmāk – **Akts**. Vienlaicīgi ar Preces nodošanu Pārdevējs iesniedz ar Preces kvalitāti un ar normatīvajos aktos noteiktajā kartībā veikto reģistrāciju saistītos dokumentus, sauszemes transportlīdzekļu īpašnieku civiltiesiskās atbildības obligāto apdrošināšanas polisi, ekspluatācijas instrukciju un servisa grāmatiņu.
	3. Pirms Akta parakstīšanas Pircējs pārbauda Preces atbilstību Līguma noteikumiem un Tehniskajam piedāvājumam un paraksta Aktu vai atdod to Pārdevējam neparakstītu, rakstveidā norādot tā neparakstīšanas iemeslus. Atteikumā parakstīt Aktu Pircējs norāda konstatētās nepilnības.
	4. Pirms Līguma 3.3.pakšpunktā minētās pārbaudes veikšanas par Akta iesniegšanas faktu Pircējam Puses uz tā izdara attiecīgu atzīmi.
	5. Pārdevējs novērš nepilnības uz sava rēķina Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Pārdevēja pienākums ir novērst konstatētās nepilnības 10 (desmit) darba dienu laikā no atteikuma parakstīt Aktu iesniegšanas dienas Pārdevējam.
	6. Pircējs neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta Pārdevējam 3 (triju) darba dienu laikā no Akta iesniegšanas dienas Pircējam. Ja minētajā 3 (triju) darba dienu termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu, uzskatāms, ka Prece ir pieņemta 5.(piektajā) darba dienā no Akta iesniegšanas dienas Pircējam.
	7. Ja Puses nevar vienoties par Preces atbilstību Līguma noteikumiem un Tehniskajam piedāvājumam, proti, Pusēm ir domstarpības par Pircēja izvirzītajām pretenzijām par Preces neatbilstību, tās pieaicina neatkarīgu ekspertu no Latvijas Autoinženieru asociācijas atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums.
	8. Risks par Preces saglabāšanu pāriet uz Pircēju no Akta parakstīšanas brīža vai 5.(piektajā) darba dienā no Akta iesniegšanas dienas Pircējam, ja Līguma 3.6.apakšpunktā minētajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu.
	9. Pircējam nav tiesību lietot Preci līdz Preces pieņemšanai Līgumā noteiktajā kārtībā.

4. Pušu tiesības un pienākumi

* 1. Pircējatiesības:
		1. pārbaudīt Preces atbilstību visām Tehniskajā piedāvājumā minētajām prasībām;
		2. pārbaudīt Preces dokumentācijas pilnīgumu un derīgumu, ražotāja garantijas nosacījumus;
		3. pirms Preces pieņemšanas, ja Preceikonstatētas nepilnības, sastādīt defektu aktu, kurā norādītas konstatētās nepilnības un termiņš to novēršanai;
		4. pieņemot Preci,pieaicināt neatkarīgus ekspertus no Latvijas Autoinženieru asociācijas;
		5. nepieņemt Preci,ja tā neatbilst Līguma noteikumiem vai Tehniskajam piedāvājumam.
	2. Pircējapienākumi:
		1. pieņemt Preci, ja tā piegādāta saskaņā ar Līguma noteikumiem;
		2. veikt maksājumus Līgumānoteiktajā kārtībā.
	3. Pārdevējatiesības:
		1. saņemt samaksu par Preci, kas atbilst Līguma noteikumiem un Tehniskajam piedāvājumam.

4.4. Pārdevējapienākumi:

* + 1. saskaņā ar normatīvajiem aktiem veikt Preces nodošanu Pircējam dalībai ceļu satiksmē;

4.4.2. samaksāt normatīvajos aktos noteiktos nodokļus un nodevas;

4.4.3. veikt Preces reģistrāciju Ceļu Satiksmes Drošības direkcijā, turpmāk tekstā – CSDD, uz Pircēja vārda un segt ar to saistītās izmaksas;

* + 1. veikt Preces pirmreizējo tehnisko apskati CSDD un segt ar to saistītās izmaksas;
		2. iepazīstināt Pircējuar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
		3. Līgumanoteikumiem vai Tehniskajam piedāvājumam neatbilstošas Precespiegādes gadījumā apmainīt to pret jaunu, Pircēja prasībām atbilstošu Preci;
		4. sniegt garantijas servisa pakalpojumus saskaņā ar Garantijas noteikumiem un nodrošināt Pircējamiespēju veikt garantijas remontu Latvijas Republikas teritorijā.

5. PUŠU ATBILDĪBA

* 1. Ja Pārdevējsnepiegādā Preci Līguma 1.3.apakšpunktā norādītajā termiņā, Pārdevējs maksā Pircējamlīgumsodu 0,5% apmērā no Līguma summas ar PVN par katru kavējuma dienu.
	2. Ja PārdevējsLīguma 3.5.punktā un 4.4.6.apakšpunktā noteiktajā kārtībā neapmaina nekvalitatīvo Preci pret jaunu vai nenovērš konstatētās nepilnības, Pārdevējs maksā līgumsodu 0,1% apmērā no Līguma summas ar PVN par katru kavējuma dienu.
	3. Ja Pārdevējs vienpusēji atsakās no Līguma izpildes vai Pircējs Līgumā vai Latvijas Republikas normatīvajos aktos noteiktajā kārtībā izbeidz Līgumu Pārdevēja vainas dēļ:
		1. Pārdevējs maksā Pircējam līgumsodu 10% (desmit procentu) apmērā no Līguma summas ar PVN;
		2. Pārdevējs sedz zaudējumus, kas radušies Pircējam saistībā ar Līguma izbeigšanu;
		3. 2 (divu) darba dienu laikā no dienas, kad Pircējam nosūtīts paziņojums par Pārdevēja vienpusēju atkāpšanos no Līguma izpildes vai kad Pircējs Līgumā vai Latvijas Republikas normatīvajos aktos noteiktajā kārtībā paziņojis Pārdevējam par Līguma izbeigšanu Pārdevēja vainas dēļ, Pārdevējs atmaksā Pircējam saskaņā ar Līguma 2.1.1.apakšpunktu saņemto priekšapmaksu, ja Preces piegāde netika veikta, proti, saskaņā ar Līgumu Prece nav bijusi piegādāta un netika nodota ar Aktu Pircējam.
	4. Par Līgumā 2.1.1. un 2.1.2.apakšpunktos noteikto maksājumu nokavējumu Pircējs maksā Pārdēvējam līgumsodu 0,5% apmērā no nokavētā maksājuma summas ar PVN par katru kavējuma dienu.
	5. Līguma 5.1., 5.2., un 5.4.apakšpunktos paredzētā līgumsoda samaksa neatbrīvo Puses no saistību izpildes.

6. KVALITĀTE

6.1. Kvalitatīva Prece Līguma izpratnē ir Prece, kas atbilst Līguma noteikumiem, Tehniskajam piedāvājumam, Preces ražotāja standartiem un normatīvajos aktos noteiktām prasībām attiecībā uz Preces kvalitāti.

7. NEPĀRVARAMA VARA

7.1. Ja kāda no Pusēm nepilda savas Līguma saistības nepārvaramas varas apstākļu dēļ, tā ir atbrīvojama no atbildības par Līguma neizpildi vai Līguma nepienācīgu izpildi.

7.2. Par nepārvaramas varas apstākļiem tiek atzīti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams pienācīgi izpildīt vai vispār izpildīt saistības un ja šos apstākļus nebija iespējams paredzēt ne vien attiecīgai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem.

7.3. Par nepārvaramas varas apstākļiem Līguma izpratnē netiek atzītas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme.

7.4. Par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 10 (desmit) dienu laikā no rakstiskā paziņojuma nosūtīšanas vai nodošanas dienas.

7.5. Ja Puse, kas atsaucas uz nepārvaramas varas apstākļiem, nav ievērojusi iepriekšminētā paziņojuma un pierādījumu iesniegšanas kārtību, tās apgalvojumi par nepārvaramas varas apstākļiem nav ņemami vērā.

8. Līguma termiņš un tā izbeigšana

8.1. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

## 8.2. Pircējam ir tiesības ar vienpusēju paziņojumu izbeigt Līgumu, ja:

* + 1. ir stājies spēkā tiesas spriedums par Pārdevēja atzīšanu par maksātnespējīgu;
		2. Pārdevējs saskaņā ar Līguma 3.5.punktā noteikto kārtību nav novērsis trūkumus;
		3. Pārdevējs kavē no Līguma izrietošo saistību izpildi vairāk par 20 (divdesmit) darba dienām.
	1. Līguma 8.2.punktā noteiktajos gadījumos Līgums uzskatāms par izbeigtu 7.(septītajā) dienā pēc Pircēja paziņojuma par atkāpšanos (ierakstītā vēstulē) izsūtīšanas dienas. Šajā gadījumā Pārdevējs maksā Līgumā noteikto līgumsodu, atlīdzina visus radušos zaudējumus un atmaksā Pircējam saskaņā ar Līguma 2.1.1.apakšpunktu saņemto priekšapmaksu.
	2. Līguma 8.2.punktā noteiktās tiesības Pircējs var izmantot tikai līdz brīdim, kad parakstīts Akts vai saskaņā ar Līguma noteikumiem uzskatāms, ka Prece ir pieņemta (tas ir, ja Līguma 3.6.punktā noteiktajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu to parakstīt).
	3. Līgumsvar tikt izbeigts pirms Līguma darbības termiņa beigām Pusēm savstarpēji rakstveidā vienojoties.

9. CITI NOTEIKUMI

9.1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, Pusēm vienojoties. Ja vienošanās netiek panākta, strīds tiek izšķirts Latvijas Republikas tiesā Latvijas Republikas normatīvajos aktos noteiktajā kārtībā

9.2. Līguma nosacījumi var tikt grozīti Pusēm savstarpēji vienojoties, rakstiski noformējot Līguma grozījumus, labojumus un papildinājumus, kas ir pievienojami Līgumam kā pielikumi un kļūst par Līguma neatņemamu sastāvdaļu.

* 1. Gadījumos, kas nav paredzēti Līgumā, Puses rīkojas saskaņā ar Latvijas Republikas spēkā esošajiem normatīvajiem aktiem.
	2. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī Līguma punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā Līguma punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	3. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējam. Puses brīdina par šādu apstākļu iestāšanos vienu mēnesi iepriekš.
	4. Korespondence, kas saistīta ar Līguma izpildi, ir iesniedzama rakstiski latviešu valodā Līgumā norādītajās Pušu adresēs un uzskatāma par saņemtu:

9.6.1. paziņojumā par pasta sūtījuma izsniegšanu norādītajā dienā vai septītajā dienā pēc nodošanas pastā, ja tā tiek izsūtīta ar ierakstītu pasta sūtījumu. Šaubu gadījumā sūtītājam jāpierāda, kad sūtījums nodots pastā. Ja adresāts apgalvo, ka viņš pastā nodoto sūtījumu nav saņēmis, viņam šis apgalvojums jāpamato, minot ticamus iemeslus;

9.6.2. dienā, kad korespondence nodota saņēmējam, ja tā nodota personīgi pret parakstu;

9.6.3. faksa nosūtīšanas dienā, ja korespondence tiek nosūtīta pa faksu;

9.6.4. e-pasta nosūtīšanas dienā, ja korespondence tiek nosūtīta pa elektronisko pastu.

9.7. Pārdevējs un Pircējs visu Līguma darbības laiku apņemas nodrošināt iespēju saņemt korespondenci Līgumā norādītajās adresēs un uzņemas visus riskus, sakarā ar jebkādām korespondences saņemšanas grūtībām vai neiespējamību.

* 1. Kontaktpersona no Pircēja puses – Andris Koļčs (tālr. +371 64607170; e-pasts: andris.kolcs@rezeknesnovads.lv).
	2. Kontaktpersona no Pārdevēja puses – Mareks Miljanovskis (tālr. + 371 67099909; e-pasts mareks.miljanovskis@domenikss.lv).
	3. Ja kāds no Līguma noteikumiem kāda iemesla dēļ zaudē spēku, tas neietekmē citus Līguma noteikumus, kas paliek spēkā.
	4. Pusēm ir tiesības izvirzīt pretenzijas viena otrai par Līgumā noteikto saistību neizpildi, tajā skaitā, pieprasīt zaudējumu atlīdzību, līgumsodus, nosūtot rakstveida pretenziju par Līgumā noteikto saistību neizpildi. Otrai Pusei 7 (septiņu) darba dienu lakā no rakstveida pretenzijas saņemšanas dienas jānovērš pretenzijā norādīts pārkāpums vai jāsniedz pamatoti iebildumi par saistību neizpildes iemesliem.
	5. Līgums sastādīts latviešu valodā 2 (divos) identiskos eksemplāros uz 5 (piecām) lapām. Pircējam un Pārdevējam tiek nodots pa vienam Līguma eksemplāram, abiem Līguma eksemplāriem ir vienāds juridisks spēks.
	6. Līgumam tiek pievienoti šādi pielikumi – kopā uz 4 (četrām) lapām:
		1. Pielikums Nr.1 „Tehniskais piedāvājums” – uz 3 (trim) lapām;
		2. Pielikums Nr.2 „Finanšu piedāvājums” – uz vienas lapas.

10. Pušu rekvizīti un paraksti

|  |  |
| --- | --- |
| ***Pircējs*** | ***Pārdevējs*** |
| **Rēzeknes novada pašvaldība**Reģ.Nr.90009112679 Adrese: Atbrīvošanas aleja 95A, Rēzekne, LV-4601Banka: AS „Swedbank”Kods: HABALV22Konta Nr.LV56HABA0551026407356 | **SIA „Domenikss“**Reģ.Nr. 40003363354 Adrese: Krasta iela 34, Rīga, LV-1003Banka: AS „SEB banka“Kods: UNLALV2XKonta Nr. LV28UNLA0001011469062 |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*M.Švarcs | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*I.Vēliņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Jansons |

*2016.gada 21.decembra*

*Līguma Nr. 8.15/955*

***Pielikums Nr.1***

**SIA Domenikss**

**Daimler Mercedes-Benz**

**ģenerālpārstāvis Latvijā**

**TEHNISKAIS PIEDĀVĀJUMS**

**iepirkumā „Jaunas vieglās automašīnas iegāde pašvaldības funkciju nodrošināšanai”** (identifikācijas Nr. RNP 2016/27)

Pretendenta nosaukums **SIA Domenikss**

|  |  |  |
| --- | --- | --- |
| ***Nr.******p. k.*** |  ***Automašīnai izvirzītās (minimālās) tehniskās prasības*** | *Pretendenta piedāvājums* |
|  | **1. Automašīnas marka un modelis:**(jauna, nelietota, izlaiduma gads, ne vecāks par 2016.gadu) |  |
| 1. | Virsbūve: |  |
|  | 1.1. | tips – vieglā pasažieru (minivens) | tips – vieglā pasažieru (minivens) |
|  | 1.2. | krāsa – sudrabota, bamperi virsbūves krāsā | krāsa – sudrabota, bamperi virsbūves krāsā |
|  | 1.3. | pasažieru durvju skaits – 4 | pasažieru durvju skaits – 4 |
|  | 1.4. | vietu skaits – ne mazāk kā 7 (ieskaitot vadītāju) | vietu skaits – ne mazāk kā 7 (ieskaitot vadītāju) |
|  | 1.5. | paredzēta vieta jumta reliņu uzstādīšanai | paredzēta vieta jumta reliņu uzstādīšanai |
| 2. | Transmisijas tips |  |
|  | 2.1. | manuālā pārnesumu kārba | manuālā pārnesumu kārba |
|  | 2.2. | atsperu piekare | atsperu piekare |
|  | 2.3. | Apgriešanās (pagrieziena) riņķa diametrs nelielāks kā 12,5m | Apgriešanās (pagrieziena) riņķa diametrs nelielāks kā 12,5m |
|  | 2.4. | Riteņu bāzes garums nemazāks kā 3400mm | Riteņu bāzes garums nemazāks kā 3400mm |
| 3. | Dzinējs: |  |
|  | 3.1. | Dīzeļdzinējs | Dīzeļdzinējs |
|  | 3.2. | jauda – ne mazāk par 120 kW | 120 kW |
|  | 3.3. | oglekļa dioksīda (CO2) emisija kombinētajā ciklā ne vairāk kā – 170g/km | 159 g/km |
|  | 3.4. | Slāpekļa oksīda (NO) apjoms, g/km- atbilstība EURO 6 izmešu standartam | 0,162 g/km, atbilstoši EURO 6 izmešu standartam |
|  | 3.5. | metāna nesaturošo ogļūdeņražu (NMHC) emisiju apjoms, g/km – atbilstība EURO 6 izmešu standartam | nav |
|  | 3.6. | cieto daļiņu (PM) emisiju apjoms, g/km – atbilstība EURO 6 izmešu standartam | 0,00015 g/km, atbilstoši EURO 6 izmešu standartam |
| 4. | Degvielas veids  |  |
|  | 4.1. | Dīzeļdegviela | Dīzeļdegviela |
|  | 4.2. | Bākas ietilpība vismaz 70 l | 70 l |
| 5. | Piedziņa |  |
|  | 5.1. | Viens no – aizmugurējā vai priekšējā  | Viens, aizmugurējā  |
| 6. | Riteņi: |  |
|  | 6.1. | izmērs – ne mazāks kā 17 collas, vieglmetāla | 17 collas, vieglmetāla |
|  | 6.2. | uz automašīnas uzstādītas sezonai atbilstošas riepas  | uz automašīnas uzstādītas sezonai atbilstošas riepas  |
|  | 6.3. | dubļu sargi visiem riteņiem | dubļu sargi visiem riteņiem |
| 7. | Tehniskais aprīkojums: |  |
|  | 7.1. | imobilaizers | imobilaizers |
|  | 7.2. | divi aizdedzes atslēgu komplekti, centrālā atslēga visām durvīm | divi aizdedzes atslēgu komplekti, centrālā atslēga visām durvīm |
|  | 7.3. | multifunkcionāls, augstumā un slīpumā regulējams stūres rats | multifunkcionāls, augstumā un slīpumā regulējams stūres rats |
|  | 7.4. | start/stop funkcija | start/stop funkcija |
|  | 7.5. | signalizācija ar salona apsardzi komplektā ar divām distances vadības pultīm (atbilstoši KASKO prasībām) | signalizācija ar salona apsardzi komplektā ar divām distances vadības pultīm (atbilstoši KASKO prasībām) |
|  | 7.6. | 12 V rozete | 12 V rozete |
|  | 7.7. | stūres pastiprinātājs | stūres pastiprinātājs |
|  | 7.8. | ABS,ESC,ASR | ABS,ESC,ASR |
|  | 7.9. | elektriski regulējami priekšējie stiklu pacēlāji | elektriski regulējami priekšējie stiklu pacēlāji |
|  | 7.10. | elektriski regulējami sānskata spoguļi ar apsildi | elektriski regulējami sānskata spoguļi ar apsildi |
|  | 7.11. | tonēti aizmugurējie sānu un aizmugures stikli, siltumu aizturoši | tonēti aizmugurējie sānu un aizmugures stikli, siltumu aizturoši |
|  | 7.12. | ražotāja paredzēti drošības spilveni  | ražotāja paredzēti drošības spilveni  |
|  | 7.13. | kruīza kontrole, parkošanās sensori, LED dienasgaismas, LED aizmugurējie lukturi | kruīza kontrole, parkošanās sensori, LED dienasgaismas, LED aizmugurējie lukturi |
|  | 7.14. | ādas sēdekļu apdare | ādas sēdekļu apdare |
|  | 7.15. | pasažieru nodalījuma sēdekļi ar sliežu sistēmu un ātri atvienojumiem stiprinājumiem aizmugurējā rindā 3-vietīgs sēdeklis | pasažieru nodalījuma sēdekļi ar sliežu sistēmu un ātri atvienojumiem stiprinājumiem aizmugurējā rindā 3-vietīgs sēdeklis |
|  | 7.16. | radio – ar CD/MP3 atskaņotāju, vēlams displejs navigācijai, atpakaļgaitas kamerai | radio – ar CD/MP3 atskaņotāju, vēlams displejs navigācijai, atpakaļgaitas kamerai |
|  | 7.17. | multifunkcionāls displejs (bortadators) | multifunkcionāls displejs (bortadators) |
|  | 7.18. | klimatkontrole dalītā, priekšā un pasažieru salonā | klimatkontrole dalītā, priekšā un pasažieru salonā |
| 8. | Automašīnas izmēri |  |
|  | 8.1. | garums 5,370m ≤AKG ≤ 5,410m (AKG – automašīnas kopējais garums) | 5370 mm |
|  | 8.2. | augstums 1880m≤AKA ≤2,00m (AKA – automašīnas kopējais augstums) | 1880 mm |
|  | 8.3. | platums 2,245m≤AKP ≤2,300m (AKP – automašīnas kopējais platums | 2249 mm |
|  | 8.4. | Vieta bagāžai vismaz (tilpums) 1400litri | 1410 litri |
| 9. | Automašīnas komplektācija: |  |
|  | 9.1. | rezerves ritenis  | rezerves ritenis  |
|  | 9.2. | automašīnas pacēlājs, kādu paredz ražotājs | automašīnas pacēlājs, ražotāja paredzētais |
|  | 9.3. | instrumentu komplekts, kādu paredz ražotājs | instrumentu komplekts, ražotāja paredzētais |
|  | 9.4. | salona paklājiņi visām sēdvietām | salona paklājiņi visām sēdvietām |
|  | 9.5. | avārijas apstāšanās zīme | avārijas apstāšanās zīme |
|  | 9.6. | ugunsdzēšamais aparāts | ugunsdzēšamais aparāts |
|  | 9.7. | medicīniskā aptieciņa | medicīniskā aptieciņa |
|  | 9.8. | ekspluatācijas instrukcija latviešu valodā | ekspluatācijas instrukcija latviešu valodā |
|  | **2. Citas prasības** |  |
| 10. | Garantijas prasības: |  |
|  | 10.1. | 200 000 km nobraukuma garantija, virsbūves pretkorozijas garantija ne mazāk kā 5gadi | 2 gadi bez nobraukuma ierobežojuma, virsbūves pretkorozijas garantija 12 gadi |
| 11. | Automašīnai jābūt reģistrētai VAS „Ceļu satiksmes drošības direkcija” (CSDD) uz pasūtītāja vārda, CSDD izdevumi – reģistrācija, transportlīdzekļa reģistrācijas apliecība, numura zīmes, ceļu nodokļi – iekļauti cenā | Automašīna tiks reģistrēta VAS „Ceļu satiksmes drošības direkcija” (CSDD) uz pasūtītāja vārda, CSDD izdevumi – reģistrācija, transportlīdzekļa reģistrācijas apliecība, numura zīmes, ceļu nodokļi – iekļauti cenā |
| 12. | Automašīnai jābūt veiktai tehniskajai apskatei un izsniegtai tehniskās apskates uzlīmei | Automašīnai veikta tehniskā apskate un izsniegta tehniskās apskates uzlīme |
| 13. | Piegādes **maksimālais** termiņš un kārtība – jāpiegādā prece specifikācijā norādītajā laikā, 3 mēneši no līguma noslēgšanas brīža | Piegādes **maksimālais** termiņš un kārtība – jāpiegādā prece specifikācijā norādītajā laikā,3 mēneši no līguma noslēgšanas brīža |
|  |

|  |  |
| --- | --- |
| SIA „Domenikss” finanšu direktors | SIA „Domenikss” pēcpārdošanas direktors |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Imants Vēliņš | Andrejs Jansons |

*2016.gada 21.decembra*

*Līguma Nr. 8.15/955*

***Pielikums Nr.2***

SIA Domenikss

Daimler Mercedes-Benz

ģenerālpārstāvis Latvijā

# Finanšu piedāvājums

**iepirkumā „Jaunas vieglās automašīnas iegāde pašvaldības funkciju nodrošināšanai”** (identifikācijas Nr. RNP 2016/27)

Pretendenta nosaukums SIA „Domenikss”

|  |  |  |  |
| --- | --- | --- | --- |
| ***Transportlīdzekļa modelis*** | ***Cena bez PVN*** (*EUR*) | ***PVN likme*** (21*%*) | ***Cena ar PVN*** (*EUR*) |
| **Mercedes-Benz V-Class V 220** | **41 934,21** | **8806,18** | **50 740,39** |

Ar šo apliecinu piedāvātās cenas pamatotību un spēkā esamību:

|  |  |
| --- | --- |
| SIA „Domenikss” finanšu direktors | SIA „Domenikss” pēcpārdošanas direktors |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Imants Vēliņš | Andrejs Jansons |